recursal/SuperWikiNEXT-32B huggingface dataset:
**Karujärv** (*Medvjeđe jezero* prevedeno sa estonskog) je jezero u Estoniji na zapadu otoka Saaremaa u Okrugu Saare.

Karujärv kog smatraju najljepšim jezerom Saareme leži na 32,2 metra nadmorske visine, 4,5 km sjeverozapadno od gradića Kärla.

Karakteristike
--------------

Jezero ima površinu od 3,3 km², dugo je 2,9 km i široko 2,1 km, prosječno je duboko 1,6 m, a maksimalno 5,5 m. 
obale su mu duge 12,2 km, a Vode mu se izmjene jedanput godišnje.

Karujärv ima pet otoka ukupne površine 4,3 hektara, to su; Suur (Kandlesaar), Oinarahu, Väikesaar, Linderahu i Kivirahu.

Površina sliva je mala samo 16,1 km², u jezero utječe samo nekoliko malih potočića, a vode mu otječu potokom *Vesiku* (Kemmi), koji nestaje u klancu *Kalja* na udaljenosti od 5 km.

Jezero je okruženo šumama i valovitim reljefom. Nekoliko stotina metara sjevernije nalazi se malo jezerce *Mudajärv*, nekadašnji dio Karujärva, koje sad ima samo metar vode. 
Oko jezera na istoku i zapadu su oranice, na sjevernoj obali su sela, a na istočnoj je izgrađen prostrani kamp.

Izvori
------

1. 1 2 3 4 5 6 7 8 9 10   „Karujärv (Järumetsa järv, Järvemetsa järv)" (estonski). Kalapeedia. Pristupljeno 17.12.2021.

Vanjske veze
------------

* *Karujärv (Järumetsa järv, Järvemetsa järv)* (`et`)
Danijela, britanskog slikara Edwarda Burnea-Jonesa.
Karton (u umjetnosti) je model, pripremna studija za sliku. Karton se najčešće ostvaruje u odnosu 1:1, znači istih dimenzija završne slike.

Povijest
--------

Pripremni karton se uglavnom počeo koristiti od renesanse na dalje, za izredu fresaka. Ta je metoda omogućavala reproduciranje istih slika na različitim freskama. U nekim slučajevima možemo primijetiti da se u različitim građevinama koristio isti pripremni karton.

Kartoni za freske
-----------------

Metoda koja se je najčešće koristila za prenošenje crteža s kartona na svježu žbuku koju je trebalo oslikati bila je ta da se crnom kredom ili ugljenom zacrnila stražnja strana kartona i potom postavljala na zid.

Drugi način je bila tzv. tehnika zaprašivanja (tal.: *a spolvero*), koja se sastoji u tome da se na kartonu načine rupice i nakon postavljanja na zid kroz njih nanosi ugljeni prah. Kada se karton makne, na zidu dakle ostaje trag crteža.

Još jedna metoda je direktno urezivanje glavnih linija kartona koje ostaju vidljive na zidu.

Kartoni za tapiserije
---------------------

U ovom se slučaju karton (skoro uvijek već obojan) postavlja ispod platna i tapiserija se šiva iznad njega. To se odnosi na metodu horizontalne tapiserije dok se za onu vertikalnu karton postavlja iza umjetnika koji ga kopira gledajući njegov odraz u zrcalu.

Poznati kartoni
---------------

Kopija kartona (ulje na dasci) za fresku "Bitka u Cascini" (tal.: *Battaglia di Cascina*). Naslikao Bastiano da Sangallo po originalnom kartonu Michelangela Buonarrotija.
Često su kartoni velikih umjetnika isto toliko zanimljivi koliko i same slike, u nekim slučajevima slike nisu nikad ostvarene pa od njh imamo samo studije na kartonu. Među najpoznatijim kartonima imamo Raffaellovu Atensku školu u pinakoteci Ambrosiani ili seriju kartona za tapiserije također od Raffaella u Victoria & Albert Museumu.

Jedan poznati karton nedovršene slike je Michelangelova Bitka u Cascini (tal.: *Battaglia di Cascina*), namjenjena salonu "dei Cinquecento" u firentinskoj gradskoj vijećnici (*Palazzo Vecchio*) i ukraden tijekom nereda iz 1527. Dospio je u vlasništvo umjetnika Baccija Bandenellija, koji je po Vasarijevom svjedočenju uništio kartone u ljutnji zbog neuspjeha kod reprodukcije djela.
**Karšiole** (tal. *Carsiole*) su prigradsko naselje u Puli koje administrativno pripada mjesnom odboru Veli Vrh.

Karšiole sa sjeverozapada ograničuje Paganor, sa sjevera Veli Vrh, s istoka Valica-Ilirija i Monte Ghiro, s juga Pulski zaljev, a sa jugozapada i zapada Vallelunga.

Karšiole se ponekad nazivaju Monte Vallelunga ili Monte Vareton. Naziv Karšiole potječe od talijanske zamjenice *carso*, i pridjeva *carsico, carsolino, carsiole*, što označava kraske (krške) površine na kojima raste oskudna vegetacija.

Od tri toponima, Karšiole, Monte Vallelunga i Monte Vareton, prvi se koristi najčešće i vjerojatno je nastao prije drugih. Drugi toponim, Vallelunga, postao je sinonim vojne zone koja se u 20. stoljeću nalazila između željezničke pruge i sjeverne strane pulske luke. U svakodnevnom govoru Puljani koriste oba naziva, iako neki razlikuju dio zapadno od brda, Karšiole, i istočno od brda, Vallelunga. Na vojnim kartama brdo se češće naziva Vallelunga (Valelunga), dok se na civilnim kartama češće koristi toponim Karšiole.

Treći naziv brda koji se još ponekad može čuti i koje neki stariji Puljani još uvijek koriste je nastao prema prezimenu vlasnika većeg dijela Valelunge i obližnjeg brda, to jest Natala Varetona, poznatog osnivača prvog nautičkog društva u Puli, "Pietas Iulia".
Za zapadnoslovensko pleme, v. Kašubi (pleme).

**Kašubi** (kašupski: ; poljski: ; njemački: ) su lehitski zapadnoslovenski narod, koji pretežno živi u Poljskoj, na području istorijske pokrajine Pomeranije, čija je nekadašnja teritorija deo današnje Poljske. Regija je među Kašubima poznata i kao **Kašubija**. Smatra se da su Kašubi direktni potomci Pomeranaca, starog slovenskog plemena, koje je nastanjivalo ovo područje. Govore kašupskim jezikom, koji spada u slovensku grupu indoevropske porodice jezika. Kako je njihov jezik deo lehitske od ukupno tri podgrupe u okviru zapadnoslavenskih jezika (*zajedno sa Poljskim i nekoliko izumrlih jezika*) Kašube se zbog posebne bliskosti povremeno klasificira i kao zasebnu grupu Poljaka.

Prema popisu stanovništva u Poljskoj iz 2002. godine oko 5.000 ljudi se izjasnilo da su po narodnosti Kašubi, dok se oko 51.000 izjasnilo da govore kašupskim jezikom. Smatra se da osoba koje su poreklom Kašubi, ali se na popisu izjašnjavaju kao Poljaci ima oko 300.000. Najveći grad istorijske regije Kašubije je Gdańsk dok je od gradova sa značajnijim udelom građana koji se deklariraju kao Kašubi ili njihovi potomci najvažnija Gdynia. Između 80,3% i 93,9% stanovništva u gradovima kao što su Linia, Sierakowice, Szemud, Kartuzy, Chmielno, Żukowo itd. su kašupskog porijekla.

Vidi još
--------

* Univerzitet u Gdańsku
* Šlezijci
* Lužički Srbi
* Moravljani
* Goranci
* Rusini (Ukrajina)
* Panonski Rusini

Vanjske veze
------------

***Kašubi*** na Wikimedijinoj ostavi

* (poljski)
* (kašupski, poljski, njemački)
* Arhivirano 2003-02-18 na Wayback Machine-u (poljski, engleski, njemački)
* Arhivirano 2006-10-05 na Wayback Machine-u
**Obren Petrović** (Doboj, FNRJ, 11. maj 1957) je političar iz Doboja u Republici Srpskoj u Bosni i Hercegovini. Trenutno obavlja funkciju gradonačelnika Doboja. Član je Srpske demokratske stranke.

Biografija
----------

Obren Petrović je rođen u Doboju, gdje je završio osnovnu i srednju školu. Studirao je i diplomirao 24. decembra 1988. godine na Fakultetu političkih nauka u Zagrebu (smjer profesor odbrane i zaštite). 

Veći dio radnog vijeka do ratnih sukoba devedesetih proveo je u opštinskom Sekretarijatu za narodnu odbranu, te u Centru javne bezbjednosti Doboj gdje je obavljao različite poslove. Nakon penzionisanja u Ministarstvu unutrašnjih poslova Republike Srpske prelazi u Administrativnu službu opštine Doboj, na mjesto šefa Odsjeka za civilnu zaštitu opštine Doboj. 

Nakon što su odlukama Visokog predstavnika u Bosni i Hercegovini smijenjena dva njegova prethodnika, odlukom Skupštine opštine Doboj Obren Petrović imenovan je na funkciju načelnika opštine 2002. godine. Na Lokalnim izborima održanim 2004. godine, kao i na Lokalnim izborima 2008. godine biran je za načelnika opštine. 

Nekadašnja opština Doboj dobila je status Grada 18. jula 2012. godine kada je Narodna skupština Republike Srpske usvojila Zakon o Gradu Doboj, tačnije Zakon o lokalnoj samoupravi. Iste te godine održani su Lokalni izbori 2012, kada su građani izabrali Obrena Petrovića za prvog gradonačelnika Doboja. Na lokalnim izborima 2016. godine Petrović je po drugi put izabran za gradonačelnika Doboja.

Spoljašnje veze
---------------

* Službena stranica Grada Doboj
* Srpska demokratska stranka - službena internet prezentacija Arhivirano 2018-03-10 na Wayback Machine-u
* Narodna skupština Republike Srpske
* Centralna izborna komisija Bosne i Hercegovine
**Katalizator** je hemijska supstancija, koja se dodaje reakcionom sistemu da bi ubrzala reakciju.

* Primer

```
Reakcija bez katalizatora:
```

```
A + B --> C + D (A i B su reaktanti, C i D su proizvod)- ovo je opšta hemijska formula

```

```
Reakcija sa katalizatorom:
```

```
A + B + K --> C + D + K (opšta formula reakcije sa katalizatorom)
```

```
Postepena reakcija:
A + K -->AK             (odnosno aktivirana supstanca k)
AK + B --> ABK*         (ne prelazno stanje)
ABK* --> C + D + K      (Kao što vidimo- imamo proizvod uz koji dobijamo čist katalizator koji je izašao iz reakcije)

```

Mehanizam delovanja katalizatora je takav da on smanjuje energiju aktivacije (energiju potrebnu dovesti spolja sistemu da bi došlo de reakcije) gradeći sa reaktantima prelazni kompleks (u datom primeru to bi bio nestabilni [ABK] kompleks) manjeg energetskog sadržaja nego što je on za prelazni kompleks reaktanata bez vezanog katalizatora. Kako je put krive na odgovarajućem energetskom dijagramu kraći i sama reakcija je brža iako će energija konačnih proizvoda biti ista za katalizovanu i za nekatalizovanu reakciju.

Katalizator ne utiče na položaj povratne reakcije, jer ubrzava (u istom stepenu) reakciju u obe strane. Katalizator može da poveća selektivnost reakcije ukoliko ubrzava stvaranje glavnog produkta, a ne ubrzava (ili manje ubrzava) sporedne reakcije.

Posebno važna grupa katalizatora su biokatalizatori odnosno enzimi koje katalizuju biohemijske reakcije u organizmima. Enzimi su posebno efikasni katalizatori specifičnog dejstva. To znači da deluju na tačno određenu supstancu (supstrat), katalizujući tačno određenu reakciju koju ubrzavaju i nekoliko hiljada puta.

Tvrdnja koja se javlja u nekim školskim udžbenicima da katalizator nema udeo u hemijskoj reakciji je potpuno netačna.

***Katalizator*** na Wikimedijinoj ostavi
Višeznačna odrednica *Ova stranica je **razvrstavanje**. Koristi se radi pronalaska članaka koji moraju imati dodatnu odrednicu jer bi im u protivnom naslov bio isti.  
Ako vas je na ovu stranicu dovela vikiveza, možda je potrebno promijeniti da preusmjerava na namijenjeni članak.*  

**Kralj komedije** (na engleskom: *King of Comedy* ili *The King of Comedy*) je izraz kojim se odaje priznanje određenom komičaru za dugotrajnu i uspješnu karijeru, odnosno dominaciju zabavnom industrijom svog vremena. Služio je i služi kao nadimak nekoliko osoba, odnosno kao naslov nekoliko filmova i pjesama.

Ličnosti
--------

* Mack Sennett (1880 - 1960), američki pionir filmske komedije
* Jerry Lewis, američki komičar i zabavljač

Filmovi i TV
------------

* *The King of Comedy (1983 film)*, američki igrani film iz 1983. god. rež. Martin Scorsese; ul. Robert De Niro i Jerry Lewis.
* *King of Comedy (1999 film)*, hongkonški igrani film iz 1999. god.; rež. Stephen Chow.
* *The Original Kings of Comedy*, američki dokumentarni film iz 2000.; rež. Spike Lee
* *The Original Latin Kings of Comedy*, američki film iz 2002.; rež. Jeb Brien
* *Kings of Comedy*, američka reality TV-serija iz 2004.

Ostalo
------

* King of Comedy (pjesma), pjesma grupe R.E.M. s albuma *Monster*
|  |  |
| --- | --- |
|  | **Ovaj članak sadrži kineski tekst.**Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova. |

**Kralj Li od Zhoua** (u. 841. pne.) (Pojednostavljeni kineski: 周厉王; Tradicionalni kineski: 周厲王; pinyin:Zhōu Lìwáng) bio je deseti vladar kineske dinastije Zhou. 

Kralj Li je upamćen kao izopačen i dekadentan vladar. Kako bi priskrbio sredstva za svoje užitke i poroke, kralj Li je dizao poreze i siromašio svoje podanike. Donio je zakon temeljem koga je mogao pogubiti svakoga tko bi se usudio reći nešto protiv njega. Loša vladavina kralja Lija je mnoge seljake i vojnike prisilila da se pobune protiv njega, te se Li morao sakriti. Jedan od ministara kralja Lija je sakrio Lijevog sina. Bijesna gomila tako nije mogla naći princa te se razišla.

Kraljevski službenici su imenovali Gong Bo Hea za regenta, a on je vladao četrnaest godina prije nego što je princ otkriven svijetu i imenovan prijestonasljednikom. 

|  |  |
| --- | --- |
| Porodično ime | Ji (姬 jī) na kineskom |
| Osobno ime | Hu (胡 hú) na kineskom |
| Ime ere | nema |
| Otac | Kralj Yi od Zhoua (Ji Xie) |
| Majka | nepoznata |
| Supruga | nepoznata |
| Djeca | Kralj Xuan od Zhoua |
| Približna dužina vladavine | 877. pne.-841. pne. |
| Grob | nepoznat |
| Hramsko ime | nepoznato |
| Kurtoazno ime | nepoznato |
| Posthumno ime | Li 厲 (pinyin lì), doslovno: "neumoljivi" |


|
|  |
| Kralj Li od Zhoua **Dinastija Zhou** |
| Prethodi:**Yi** | **Kralj Kine**877. pne. – 841. pne. | **Upražnjen/a**RegenstvoGongheTitulu preuzeo/la**Xuan** |
**Kralj Wu od Zhoua** (kineski: ; pinyin: zhōu wŭ wáng) ili **Kralj Wu od Choua** bio je prvi vladar kineske dinastije Zhou. Razni izvori navode da je umro u dobi od 93, 54 ili 43 godine. Jedan od njegove braće je bio Zhou Gong Dan.

Kralj Wu je bio drugi sin kralja Wena od Zhoua. Nakon što je došao na prijestolje, kralj Wu je nastojao postići želju koju je otac izrekao na samrti - poraz dinastije Shang. Kralj Wu se okružio mnogim mudrim vladinim službenicima - od kojih je najpoznatiji bio Jiang Ziya, čovjek koga su zvali "majstorom strategije" - zbog čega je vlast Zhoua počela rasti s godinama.

Godine 1048. pne. Wu je sazvao sastanak susjednih vojvoda u Meng Jinu. Na njega se odazvalo više od 800 vojvoda. Godine 1046. pne. uvidjevši da se vlast Shanga raspada, kralj Wu je pokrenuo zajedno s mnogim susjednim velmožama napad. U bitci kod Muyea, snage Shanga su uništene, a kralj Di Xin od Shanga je izgorio u svojoj palači, koju je prethodno zapalio.

Nakon pobjede je Wu ustanovio mnoge manje feudalne drave pod vlašću svoje braće i vojskovođa. Umro je tri godine kasnije - 1043. pne.

Osobne informacije
------------------

|  |  |
| --- | --- |
| Porodično ime | Ji (姬 jī) in kineski |
| Ime | Fa (發 fā) in kineski |
| Ime ere | none |
| Otac | Kalj Wen od Zhoua (drugi sin) |
| Majka | Taisi (太姒) |
| Supruga | Yi Jiang (邑姜) iz države Qi, kći Jianga Ziye (姜尚) |
| Djeca | najmanje 2 sina: kralj Cheng (s Jiang; prvi sin) i Shu Du (peti sin) |
| **približna** dužina vladavine | kraljem postao 1111. pne. ustanovio dinastiju 1111. pne. vladao do 1105. pne. |
| Grob | nepoznat |
| Hramsko ime | nepoznato |
| Kurtoazno ime | nepoznato |
| Posthumno ime | Wu (武 wŭ), doslovno: "vojnički" |

V. također
----------

* *Fengshen Yanyi*

|
|  |
| Kralj Wu od Zhoua **Dinastija Zhou** |
| Prethodi:**Wen** | **Vojvoda Zhoua**1050. pne.- – 1111. pne. | **promoviran ukralja Kine** |
| Prethodi:**Di Xin** | **Kralj Kine**1046. pne. – 1043. pne. | Slijedi:**Cheng** |
|  |
| --- |
| ***Judita odrubljuje glavu Holofernu*** |
|  |
| **Caravaggio**, 1599. |
| ulje na platnu , 144 × 195 cm |
| Galleria Nazionale d'Arte Antica, Rim |

***Judita odrubljuje glavu Holofernu*** je slika talijanskog slikara Caravaggia inspirirana biblijskim motivom, naslikana 1599. Na slici se vidi mrtvo tijelo generala (Holoferna) kojem je Judita, Židovkinja koja ga je zavela, odrubila glavu. Slika izaziva horor i iznenađenje za sve koji je prvi put vide, jer je Caravaggio uspio dočarati realizam i surovost. Judita je prikazana stojeći, veličanstvena i ravnodušna dok je njena sluškinja, koja joj pruža mač, prikazana nervoznom u isčekivanju što će se desiti. Ova slika je inspirirala i kasnije inačice ove priče slikara: Artemisia Gentileschia (*Judita odrubljuje glavu Holofernu*, 1620.) i Francisca de Goye (*Judita i Holoferno*, 1820).

Vidi još
--------

* Kronologija Caravaggiovih djela
* Barokno slikarstvo

Literatura
----------

* CARRASAT, Patricia: *Maestros de la pintura*, Spes Editorial, S.L.2005. ISBN 84-8332-597-7

Vanjske veze
------------

* Analiza djela na ArteHistoria.com Arhivirano 2008-05-06 na Wayback Machine-u
Za ostale osobe s istim imenom, v. Judith od Bavarske (razvrstavanje).
Carica Judith, druga supruga cara Louisa I
Kraljica **Judith** ili **Judita** (ili **Iudit**) (805 – 19/23. april 843), također poznata kao **Judith Bavarska**, bila je kćerka grofa Welfa i saksonske plemkinje Hedwig (780–826), poznata po tome što je postala franačkom kraljicom i rimsko-njemačkom caricom.

Na to je mjesto došla kao druga supruga kralja i cara Louisa Pobožnog, za koga se godine 819. udala u Aachenu. Imali su dvoje djece - kćer Giselu (820 – 5. jul 874), kasniju suprugu Eberharda od Furlanije i sina Karla, kasnije poznatog kao Karlo Ćelavi.

Njeno uspješno inzistiranje da Karlo naslijeđuje očevo carstvo ravnopravna sa tri starija polubrata je značajno doprinijelo građanskim ratovima između Louisa i njegovih sinova. Pobunjenici su je 830. nakratko zatvorili u samostan u Poitiersu pod optužom za preljub. Od 833. do 834. bila je u izgnanstvu u Tortoni.

Judith je bila prvi pripadnik Starije kuće Welf koja je imala značajan uticaj na franačku, a samim time i francusku i njemačku politiku u ranom srednjem vijeku. I majka i braća su joj kroz njen uticaj imali značajna mjesta u upravi. Sestra Hemma se udala za njenog polu-nećaka Ludwiga Nijemca.

Nakon smrti je sahranjena u Toursu u bazilici sv. Martina.

Izvori
------

* *The Royal Ancestry Bible Royal Ancestors of 300 Colonial American Families* by Michel L. Call (chart 2022) ISBN 1-933193-22-7 Uneseni ISBN nije važeći.

Eksterni linkovi
----------------

***Judith od Bavarske*** na Wikimedijinoj ostavi

* FMG on Judith of Welf

|  |  |  |
| --- | --- | --- |
| Prethodi:**Ermengarde od Hesbayea** | **Carica Svetog Rimskog Carstva**819–840 | Slijedi:**Ermengard od Toursa *također kraljica Srednje Franačke*** |
| **Kraljica Franaka**819–840 | Slijedi:**Hemma *u Istočnoj Franačkoj* i Ermentrude od Orléansa *u Zapadnoj Franačkoj*** |
Višeznačna odrednica *Ova stranica je **razvrstavanje**. Koristi se radi pronalaska članaka koji moraju imati dodatnu odrednicu jer bi im u protivnom naslov bio isti.  
Ako vas je na ovu stranicu dovela vikiveza, možda je potrebno promijeniti da preusmjerava na namijenjeni članak.*  

**Niebla** je riječ koja na španskom jeziku znači "magla". 
Pod time se može podrazumijevati:

### Toponimi

* Niebla (Čile), obalni grad u općini Valdivia
* Niebla (Huelva), općina u španskoj provinciji Huelva
* Taifa Niebla, srednjovjekovno muslimansko kraljevstvo na Iberijskom poluotoku

### Ličnosti

* Mr. Niebla, meksikanski hrvač
* Eduardo Niebla, španski gitarist
* Ruben Niebla, igrač bejzbola iz Kalifornije

### Ostali

* *Niebla* genus lišaja
* *Niebla* (roman), autor: Miguel de Unamuno, izd. 1914

Višeznačna odrednica *Ova stranica je **razvrstavanje**. Koristi se radi pronalaska članaka koji moraju imati dodatnu odrednicu jer bi im u protivnom naslov bio isti.  
Ako vas je na ovu stranicu dovela vikiveza, možda je potrebno promijeniti da preusmjerava na namijenjeni članak.*
Za Manija Akvilija koji je bio konzul 129. pne. v. Manius Aquillius (konzul 129. pne.).
**Manije Akvilije** (*Manius Aquillius*, ? - 88. pne.) je bio rimski vojskovođa i političar iz porodice *Aquillia*. Historičari smatraju da je bio sin istoimenog oca, izabranog za konzula godine 129. pne. Sam Manije je 101. pne. kao sljedbenik popularnog Gaja Marija. U kimbrijskom ratu je komnandirao rezervnom vojskom koja je trebala braniti Rim za slučaj da Marijeve snage ne stignu poraziti Cimbre u sjevernoj Italiji. Nakon poraza Cimbra u kod Vercela je sljedeće godine izabran za konzula poslan na Siciliju gdje je ugušio ustanak robova pod Salvijem za što je nagrađen trijumfom.

Godine 88. pne. je kao legat poslan u Aziju u rat protiv Mitridata. Poražen je u bitci kod Protostahija, a prilikom pokušaja povlačenja je zarobljen od strane stanovnika Lezbosa i izručen Mitridatu. On je to iskoristio u propagandne svrhe - natjerao je Manija da paradira Anadolijom po magarcu, priznajući niz zločina nad domorocima počinjenih dok je bio rimski guverner Azije. Na kraju je doveden u Pergam gdje je pogubljen na okrutan i ponižavajući način - u grlo su mu usuli otopljeno zlato, nastojeći na taj način simbolički kazniti njegovu pohlepu. Takva vrsta pogubljenja je uskoro postala popularna među istočnjačkim narodima i vladarima koji su ratovali protiv Rimljana, te je, između ostalog, primijenjena i na Krasu godine 53. pne.

Izvori
------

* Life of Marius by Plutarch Arhivirano 2005-12-30 na Wayback Machine-u
* Smith, William (editor); *Dictionary of Greek and Roman Biography and Mythology*, "Aquillius (2)" Arhivirano 2005-12-17 na Wayback Machine-u, Boston, (1867)
* Mayor, Adrienne (2010). *The Poison King The Life and Legend of Mithradates*, p. 166-171. Princeton University Press, New Jersey. ISBN 978-0-691-12683-8.

|  |  |  |
| --- | --- | --- |
| Prethodi: **Quintus Lutatius Catulus and Gaius Marius**  |  **Konzul Rimske Republike** *with Gaius Marius* 101 BC | Slijedi: **Lucius Valerius Flaccus and Gaius Marius**  |

Napomene
--------
**Opsada Le Quesnoya** se odigrala od 28. augusta do 13. septembra 1793. za vrijeme Rata Prve koalicije, kada su austrijske snage pod grofom od Clerfayta, potpomognute francuskim rojalistima, nastojale zauzeti utvrđeni grad Le Quesnoy na sjeveru Francuske, koji je branio republikanski garnizon. Do opsade je došlo za vrijeme ofanzive koje su saveznici bili pokrenuli na proljeće iz tada austrijske Belgije na sjever Francuske, pri čemu su zauzeli niz važnih graničnih tvrđava te nanijeli niz teških poraza republikanskim snagamna koji su to pokušali spriječiti. Nakon jednog takvog uspjeha u Valenciennesu su se savezničke snage razdvojile - dok su Austrijanci odlučili zauzeti strateški važni grad Le Quesnoy, anglo-hanoveranske snage pod vojvodom od Yorka su otišle na sjever, gdje će bez uspjeha nastojati zauzeti Dunkerque. Clerfaytove snage su, međutim, imale više uspjeha, s obzirom da su se za opsadu daleko bolje pripremile i uspjele braniteljima nanijeti teške gubitke. 11. septembra su francuske snage iz Cambraia i Maubegea pokušale deblokirati grad, pri čemu su obje kolone odbijene; kolona iz Cambraia je u bitci kod Avesnes-le-Seca pretrpjela izuzetno težak poraz. Dva dana kasnije su se branitelji predali. To je Clerfaytu omogućilo da organizira opsadu Maubegea koja, međutim, neće završiti uspjehom.

Literatura
----------

* Goode, Dominic (2004). „Le Quesnoy". fortified-places.com. Arhivirano iz originala na datum 2017-11-07. Pristupljeno 2018-10-31.
* Phipps, Ramsay Weston (2011). *The Armies of the First French Republic: Volume I The Armée du Nord*. USA: Pickle Partners Publishing. ISBN 978-1-908692-24-5.
* Smith, Digby (1998). *The Napoleonic Wars Data Book*. London: Greenhill. ISBN 1-85367-276-9.

Koordinate: 50°14′59″N 3°38′18″E﻿ / ﻿50.24972°N 3.63833°E﻿ / 50.24972; 3.63833
**Kirkcudbright** (škotsko-gelski: *Cille Chuithbeirt*) je drevni 
kraljevski grad na jugozapadu Škotske od 3,352 stanovnika.

Kirkcudbright administrativno podpada pod Područno vijeće (council area) - Dumfries i Galloway, a nekada je bio administrativni centar historijskog countya Kirkcudbrightshire.

Geografske karakteristike
-------------------------

Kirkcudbright leži duž obala rijeke Dee, udaljen 40 km jugozapadno od Dumfriesa i svega 10 km od Irskog mora. Iako ima odličnu prirodnu luku, od nje nije imao puno koristi jer je nekad bila previše udaljena od mora.
Grad je neobičan i zbog izduljenog poluotoka St. Mary (kog zovu otok)- u estuariju Dee, koji njegovu luku dijeli na dva dijela.

Historija
---------

Kirkcudbright se razvio oko gaza na rijeci Dee kao trgovački centar. Njegovo neobično ime izvedeno je 
od gelskog - *Cil Cudbert* a to znači 
Kapela Cuthberta jer su njegove relikvije jedno kratko vrijeme bile u gradu, za sedmogodišnjeg lutanja od ekshumacije njegova leša na svetom otoku Lindisfarne do konačnog pronalaska u gradu Chester-le-Street.
Status kraljevskog grada dobio je - 1455.

Znamenitosti
------------

Najveća znamenitost grada je Stara sudnica (ili Tolbooth), poznata po tome jer je u njoj bio zatvoren zbog ubojstva - John Paul Jones, junak Američke revolucije i njene prve ratne mornarice, koji je bio 
porijeklom Škot.
Lokalni Muzej Hornel ima izvrsnu kolekciju galovejske literature, brojne rukopise i umjetnička djela. 
Znamenitost je i Palača MacLellan, zvana i Dvorac Kirkcudbright podignuta 1582. čiji ostatci na kraju High Streeta i danas dominiraju 
nad lukom. To je bio treći i posljednji dvorac podignut u gradu.

Atrakcija je i Opatija Dundrennan koja leži 7 km jugoistočno od centra. 
Ona je bila kulminacija napora Fergusa, lorda od Gallowaya, čuvenog po izgradnji velikog broja crkava u 12. vijeku. 
To je bio cistercitski samostan kog su osnovali redovnici pridošli iz Opatije Rievaulx - 1142. Od njega su danas vidljivi samo transept i apsida, jedinstven primjer rane gotike.

Privreda
--------

Današnji Kirkcudbright je kao i nekad trgovački centar, kraja poznatog po proizvodnji mlijeka.

Izvori
------

1. 1 2 3 4  „Kirkcudbright (Dumfries and Galloway)" (engleski). City population. Pristupljeno 19. 01. 2015.
2. 1 2 3 4 5 6  „*Kirkcudbright*" (engleski). Encyclopædia Britannica. Pristupljeno 19. 1. 2015.

Vanjske veze
------------

***Kirkcudbright*** na Wikimedijinoj ostavi

* *Kirkcudbright* na portalu Encyclopædia Britannica (`en`)
**Gaya** je bila konfederacija, odnosno savez državica u slivu rijeke Nakdong u današnjoj južnoj Koreji, nastala iz Konfederacije Byeonhan u samhanskom periodu. Historičari Gayu tradicionalno smještaju u periodu koji počinje 42. a završava 532. godine. Arheološki nalazi, pak sugeriraju, da je konfederacija Gaya evoluirala od gradova-država Byeonhana u 2. ili 3. vijeku, a koji su na kraju anektirani od Sille, jednog od Tri kraljevstva Koreje. Individualne teritorijalne jedinice koje su činile konfederaciju Gaya su bile mali gradovi-države. Materijalni ostaci kulture Gaya se uglavnom sastoje od grobova i njihovog sadržaja koji su iskopali arheolozi. Oni vjeruju kako su groblja iz kasnog 3. i početka 4. vijeka - kao Daeseong-dong u Gimhaeu i Bokcheon-dong u Busanu - kraljevske grobnice Gaya država.

Keramike u obliku patke iz Gaya, 5. ili 6. vijek.

Izvori
------

1. ↑  (2001). Kaya. In *The Penguin Archaeological Guide*, edited by Paul Bahn, pp. 228-229. Penguin, London.
2. ↑  Barnes, Gina L. (2001). Introducing Kaya History and Archaeology. In *State Formation in Korea: Historical and Archaeological Perspectives*, pp. 179-200. Curzon, London.
3. ↑  Barnes 2001:188-198.

***Konfederacija Gaya*** na Wikimedijinoj ostavi
**Prva konferencija o svjetskom stanovništu** (engleski *World Population Conference*) održana je u Rimu od 31. augusta do 10. septembra 1954. radi razmjene naučnih podataka o rastu i kretanju stanovništva.

Historija
---------

Eksplozivni rast stanovništva još je početkom 19. vijeka, izazvao je zabrinutost naučnika i demografa kao što je Malthus. Pa se o toj temi raspravljalo na *Prvom svjetskom kongresu statističara* u Bruxellesu 1853. Nakon tog je u Parizu 1878. održan *Prvi demografski kongres*, a nakon Prvog svjetskog rata pod pokroviteljstvom Lige naroda 1927. u Genevi održana konferencija na tu temu.

Ta eminentno akademska konferencija u organizaciji Ujedinjenih naroda održana je radi dobijanja potpunijih informacija o demografskoj situaciji zemalja u razvoju i radi poticanja formiranja regionalnih centara za školovanje stručnjaka koji bi pomogli u rješavanju problema stanovništva i pripremi stručnjaka za 
demografsku analizu.

Na njoj su sudjelovali stručnjaci iz većine velikih članica Ujedinjenih naroda osim Narodne Republike Kine.

Ukupno 660 stručnjaka iz 44 države (od tog 7 iz socijalističkih država).
Na konferenciji se raspravljalo i o odnosu demografije i ekonomskog razvoja, o migracijama, o legislativi vezanoj uz tu problematiku, i o utjecaju produženja životnog vijeka na stanje u zemljama Zapada.

Izvori
------

1. 1 2 3  „*Retrospect: World population conference*" (engleski). Taylor and Francis Group. Pristupljeno 27. 9. 2019.
2. 1 2  „*The world population conference, Rome 1954*" (engleski). Cambridge University Press. Pristupljeno 27. 9. 2019.
3. ↑  „*Outcomes on Population*" (engleski). United Nations. Pristupljeno 26. 9. 2019.

Vanjske veze
------------

* *World population conference* (`en`)
Koordinate: 45°45′35″N 4°49′10″E﻿ / ﻿45.75972°N 4.81944°E﻿ / 45.75972; 4.81944

 *Za ostala značenja, v. Lugdunum (razvrstavanje).*
**Colonia Copia Claudia Augusta Lugdunum**, ili skraćeno **Lugdunum**, je bio grad u rimskoj Galiji koji se nalazio na mjestu današnjeg Lyona u Francuskoj. Iako arheološki nalazi ukazuju da je bio nastanjen od vremena neolita, odnosno da je na njegovom području postojalo galsko naselje, službeno je osnovan kao rimska kolonija godine 43. pne. od strane Lucija Munacija Planka. Zahvaljujući svom izvrsnom geografskom položaju, odnosno sjecištu trgovačkih ruta, Lugdunum se vrlo brzo razvio kao važno trgovačko, a potom upravno i političko središte Galije. U njemu su bili rođeni i budući carevi Klaudije i Karakala. Lugdunum je postao glavni grad rimske provincija Gallia Lugdunensis. Od 197. godine, kada je u njegovoj blizini vođena Bitka kod Lugdunuma, sam grad opustošen, Lugdunum počinje gubiti na važnosti, da bi je potpuno izgubio reorganizacijom carstva pod Dioklecijanom, postavši tek manjim regionalnim središtem.

Izvori i reference
------------------

***Lugdunum*** na Wikimedijinoj ostavi

* Dio Cassius. *Historije.* XLVI, 50.
* André Pelletier. *Histoire de Lyon: de la capitale les Gaules à la métropole européene*. Editions Lyonnaises d'Art et d'Histoire. Lyon: 2004. ISBN 2-84147-150-0
* Seneca. *Apocolocyntosis.* VII

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 316732274

 |
Katedrala u Vilniusu.
**Katedrala sv. Stanislava i Vladislava u Vilniusu** (litvanski: Vilniaus Šv. Stanislovo ir Šv. Vladislovo arkikatedra Bazilika) glavna je rimokatolička katedrala u Litvaniji. Nalazi se u Starom Gradu, nedaleko od Katedralnog trga. Predstavlja srce katoličkog duhovnog života Litvanije.

Unutar nje pokopane su mnoge poznate osobe iz litvanske i poljskehistorije. Među njim su: litvanski kralj Vitold, njegova supruga Anna, njegov brat Sigismund, rođak Švitrigaila, sv. Kazimir, Aleksandar Jagelović, dvije Sigismundove žene: Elizabeta Habsburška i Barbara Radziwiłł. Ovdje je i srce poljsko-litvanskog kralja Vladislava IV. a njegovo tijelo je pokopano u katedrali u Krakovu na Vavelu.

Unutar katedrale postoji mnogo umjetnina iz razdoblja od 16. do 19. vijeka, uključujući i freske i slike različitih veličina. Tamo je i najstarija poznata freska u Litvaniji, koja datira s kraja 14. vijeka. Tokom sovjetskog režima katedrala je pretvorena u skladište. Sv. mise ponovno su se slavile od 1985. iako je katedrala još uvijek službeno ima naziv "galerije slika". Obnovljena je 1989. godine.

Vanjske veze
------------

***Katedrala u Vilniusu*** na Wikimedijinoj ostavi

* Službene stranice na litvanskom jeziku, pristupljeno 10. januara 2016.
* Crkvene orgulje, pristupljeno 10. januara 2016.
**Četvrta konferencija o svjetskom stanovništu** održana je u meksičkom glavnom gradu Ciudad de Mexicu od 6. do 14. augusta 1984. u organizaciji Ujedinjenih naroda.

Na konferenciji su sudjelovali predstavnici iz 147 država, u to vrijeme Ujedinjeni narodi imali su 157 država članica, a od njih su 123 aktivno provodile politiku planiranja porodice.

Konferencija je održana deset godina nakon Treće konferencije u Bukureštu u vrijeme kad je zemlja već dosegla brojku od 6.150 000 000 stanovnika.

U Ciudad de Mexicu su ponovno pretresana pitanja, zaključci i Akcijski plan donešen na prethodnoj 
Trećoj konferenciji u Bukureštu 1974. Svjetski akcijski plan o stanovništvu je proširen, kako bi se u njega uključili rezultati najnovijih istraživanja i podaci koje su dostavile vlade.

Ovaj put je akcent stavljen na Ljudska prava, kako ona koja se tiču porodice tako i onih Individualnih, raspravljalo se o zdravlju, prosperitetu, radu i obrazovanju pa su ta pitanja i istaknuta u deklaraciji donešenoj na kraju. 
Druga značajna pitanja pretresana na konferenciji bila su intenziviranje međunarodne suradnje i problemi vezani uz veću efikasnost u donošenju političkih odluka koje se odnose na stanovništvo.

Regionalne komisije organizirale su regionalne konferencije radi pregleda stanja i ocjene provođenja Svjetskog akcijskog plana za stanovništvo. Sektor za stanovništvo organizirao je četiri sastanka eksperata; u New Delhiju o fertilitetu i porodici (5. - 11. januar 1983.); u Hammametu o razvoju, geografskoj rasprostranjenosti i migracijama stanovništva (21. - 25. mart 1983.); u Ženevi o stanovništvu, resursima, ekologiji i razvoju (25. - 29. aprila 1983.) i u Rimu o
mortalitetu i zdravstvenoj politici (30. maj - 3. jun 1983.).

Izvori
------

1. 1 2 3  „*Outcomes on Population*" (engleski). United Nations. Pristupljeno 28. 9. 2019.
2. 1 2 3  „*World Conference on Population, Mexico City, Mexico*" (engleski). UNFPA. Pristupljeno 28. 9. 2019.
3. ↑  „*the mexico city conference and the population issue*" (engleski). Università degli Studi di Roma "La Sapienza". Pristupljeno 28. 9. 2019.

Vanjske veze
------------

* *World Conference on Population, Mexico City, Mexico* (`en`)
Šablon:Wiki
**Konfuzno-oneroidno stanje** (subakutni delirijum, amentni sindrom) je oblik kvalitativnog poremećaja svijesti. Karakteriše se smetenošću, zbunjenošću, neprepoznavanjem osoba i predmeta u svojoj okolini, bolesnik često zaluta, kao da nešto traži, ne shvata situaciju, rasuđivanje je poremećeno, sugestibilan, nesiguran, labilnog afekta, vidi razne scene koje se odvijaju kao u snu (oneiros – san), verbalizira nesistematizirane ideje odnosa prolaznog karaktera, nesigurne orijentacije u vremenu, prostoru i prema drugim osobama. 
Spoljašnji aspekt bolesnika je upadljiv, sa zbunjenim i zaplašenim izrazom lica. Osjeća se izgubljenim, stalno zapitkuje šta se dešava, gdje se nalazi. Karakteristično je prisustvo straha, koji može biti jako izražen i zavisi od trenutnog afektivnog stanja. Obično nema halicinacija, ponekad se javljaju iluzije. 
Oštećena je aktivna pažnja kao i njeno održavanje (tenacitet). Također, poremećeno je pamćenje, te je prisutna nepotpuna amnezija i pogrešno sjećanje za događaje u toku konfuzno-oneroidnog stanja.
Oštećenja navedenih psihičkih funkcija neminovno dovode do poremećaja mišljenja sa nemogućnošću usmjeravanja i održavanja misaonog toka ka željenom cilju, govor je nepovezan, teme se brzo mijenjaju. 
Bolesnik može biti pospan ili imati nesanicu sa inverzijom sna, tako da danju spava a noću je budan.
U zavisnosti od afekta izmjenjena je psihomotorna aktivnost, od snižene aktivnosti, pa do jake uznemirenosti. 

Ovo stanje se pored akutne stresne reakcije javlja kod organskih oštećenja CNS-a (nakon trauma, intoksikacija, infekcija, vaskularnih obljenja, hipoksija sa uvodom u delirijum).
**John Strong** (?, ? - London, jun 1693.), bio je engleski moreplovac iz 17. vijeka, koji je poznat po otkriću Falklandskog kanala.

Biografija
----------

*John Strong* je bio jedan od kapetana na galiji *Welfare*, u flotili koju je financirao Anthony Cary grof od Flaklanda, koja se 1689. uputila iz Londona prema Južnoj Americi, sa ciljem da istraži Magellanov tjesnac. 

Pogled na Falklandski kanal iz naselja San Carlos
*Strong* se 29. januara 1690. usidrio i iskrcao pored Port Howarda.  u Falklandskom kanalu. Kanal je nazvao po financijeru svoje ekspedicije - Anthony Caryu, odnosno po njegovoj škotskoj plemićkoj tituli *Peti grof od Falklanda*, kasnije je tako nazvan cijeli arhipelag, kao i dva najveća otoka; Zapadni i Istočni Falkland.

Nakon tog je otplovio do Magellanova tjesnaca, te se nakon tog 1691. vratio u London. Umro je u junu 1693. na londonskoj Temzi, kad se spremao na novu ekspediciju po španjolskim Karibima koju je vodio admiral Arturo O'Byrne

Izvori
------

1. ↑  James Cook. „*A Voyage Towards the South Pole and Round the World*" (engleski). Echo Library. Pristupljeno 25. 04. 2012.
2. ↑  „*History of Malvinas Islands*" (engleski). Aveguema. Pristupljeno 5. 04. 2012. [*mrtav link*]
**Konferencija Ujedinjenih nacija o trgovini i razvoju** (UNCTAD) je osnovana 1964. kao stalno međuvladino telo. To je glavni organ Generalne skupštine Ujedinjenih nacija koji se bavi trgovinom, investicijama i razvojem. Ciljevi organizacije su „povećavanje obima trgovine, investicija i mogućnosti razvoja zemalja u razvoju kao i pomoć u njihovim naporima da se integrišu u svetsku ekonomiju na ravnopravnoj osnovi." Ideja za osnivanjem konferencije je zasnovana na problemima zemalja u razvoju na međunarodnom tržištu, međunarodnoj saradnji, kao i velikom disparitetu između razvijenih zemalja i zemalja u razvoju. 
Trenutno, UNCTAD ima 193 države članice. Sedište organizacije je u Ženevi. UNCTAD ima 400 zaposlenih i stalni godišnji budžet od oko 50 miliona dolara i oko 25 miliona dolara vanbudžetskih sredstava tehničke pomoći.

Konferencija Ujedinjenih nacija o trgovini i razvoju je osnovan 1964. godine u cilju obezbeđivanja foruma na kojem zemlje u razvoju mogu razgovarati o problemima koji se odnose na njihov ekonomski razvoj. UNCTAD je nastao na stanovištu da postojeće institucije kao što su GATT-a (sada Svetska trgovinska organizacija), MMF i Svetska banka nisu na pravi način organizovane kako bi bile usredsređene na probleme zemalja u razvoju. Primarni cilj UNCTAD-a je definisanje pravila koja se odnose na sve aspekte razvoja, uključujući trgovinu, pomoć, transport, finansije i tehnologiju. Tokom 1970-ih i 1980-ih, UNCTAD je značajno radio na ideji stvaranja novog međunarodnog ekonomskog poretka.

Jedan od glavnih dostignuća UNCTAD-a je osmišljavanje i sprovođenje *generalizovanog sistem preferencijala*.

Sastanci
--------

Konferencija se obično sastaje jednom u četiri godine. Odbor UNCTAD-a za trgovinu i razvoj rukovodi radom UNCTAD-a između dve konferencije i sastaje se do tri puta godišnje.

| # | Konferencija | Datum | Mesto |
| --- | --- | --- | --- |
| 13. | XIII UNCTAD | 2012. | Doha, Katar |
| 12. | XII UNCTAD | 21. - 25. april 2008. | Akra, Gana |
| 11. | XI UNCTAD | 13. - 18. jun 2004. | Sao Paulo, Brazil |
| 10. | X UNCTAD | 12. - 19. februar 2000. | Bangkok, Tajland |
| 9. | IX UNCTAD | 27. april - 11. maj 1996. | Midrand (od 2000. deo Johanesburga), Južna Afrika |
| 8. | VIII UNCTAD | 8. - 25. februar 1992. | Kartagena, Kolumbija |
| 7. | VII UNCTAD | 1987. | Ženeva, Švajcarska |
| 6. | VI UNCTAD | 1983. | Beograd, SFR Jugoslavija |
| 5. | V UNCTAD | 1979. | Manila, Filipini |
| 4. | IV UNCTAD | 1976. | Najrobi, Kenija |
| 3. | III UNCTAD | 1972. | Santijago, Čile |
| 2. | II UNCTAD | 1968. | Nju Delhi, Indija |
| 1. | I UNCTAD | 1964. | Ženeva, Švajcarska |
|

Povezano
--------

* Međunarodna trgovina
* Globalni sistem trgovinskih preferencijala među zemljama u razvoju

Spoljašnje veze
---------------

* UNCTAD naslovna strana
U matematici, **kombinacije** je način izbora elemenata iz kolekcije, tako da (za razliku od varijacija) redosled izbora nije važan.

Kombinacije bez ponavljanja
---------------------------

U kombinatorici, svaki podskup od *k (k ≤ n)* različitih elemenata skupa *S* od n elemenata zove se kombinacija bez ponavljanja *k*-te klase od *n* elemenata. Poredak elemenata nije važan u kombinacijama: dva podskupa koja imaju iste elemente u drugačijem poretku čine istu kombinaciju. Broj od *k* kombinacija C(*n*, *k*) skupa koji ima *n* elemenata je:

{\displaystyle C\_{k}^{n}={n \choose k}={\frac {n!}{k!(n-k)!}}={\frac {n\cdot (n-1)\cdots (n-k+1)}{k\cdot (k-1)\cdots 1}},\quad n\geq k\geq 0,\quad (n,k)\in N},
{\displaystyle {n \choose k}={\frac {P(n,k)}{P(k,k)}},}
{\displaystyle P(n,k)={\frac {n!}{(n-k)!}}},
(vidi faktorijel)
sledi:

{\displaystyle {n \choose k}={\frac {n!}{k!\cdot (n-k)!}}.}
Takođe, broj {\displaystyle \quad {n \choose k}\quad } naziva se binomni koeficijent. Treba uočiti da se {\displaystyle C\_{k}^{n}} može rešiti korišćenjem Paskalovog trougla.

### Primer

Jedan dobar primer za razumevanje izračunavanja broja kombinacija bez ponavljanja je igra na sreću loto. Na primer, da bismo izračunali ukupan broj kombinacija lotoa u kom se od 39 mogućih brojeva izvlači 7 brojeva, primenjujemo formulu:

{\displaystyle C\_{7}^{39}={39 \choose 7}={\frac {39\cdot (39-1)\cdots (39-7+1)}{7\cdot (7-1)\cdots 1}}=}
{\displaystyle ={\frac {39\cdot 38\cdot 37\cdot 36\cdot 35\cdot 34\cdot 33}{7\cdot 6\cdot 5\cdot 4\cdot 3\cdot 2\cdot 1}}={\frac {77.519.922.480}{5.040}}=15.380.937}
Dakle, verovatnoća dobitka na lotou na kom se pogađa 7 od 39 brojeva je nešto manja od 1 prema 15 miliona.

Kombinacije sa ponavljanjem
---------------------------

Kombinacije *k*-te klase od *n* elemenata kod kojih se jedan element može do *k* puta ponavljati zovu se **kombinacije s ponavljanjem** *k*-te klase od *n* elemenata. Broj kombinacija s ponavljanjem je:

{\displaystyle {\bar {C}}\_{k}^{n}={\bar {C}}\_{k}^{n+k-1}={n+k-1 \choose k}\quad },
uz uslov: {\displaystyle n\geq k\geq 0,\ (n,k)\in N}.

Vidi još
--------

* Kombinatorika
* Faktorijel

Vanjske veze
------------

* Topcoder tutorial on combinatorics
* C code to generate all combinations of n elements chosen as k
* Many Common types of permutation and combination math problems, with detailed solutions
* The Unknown Formula For combinations when choices can be repeated and order does NOT matter
* Combinations with repetitions (by: Akshatha AG and Smitha B)[*mrtav link*]
* The dice roll with a given sum problem An application of the combinations with repetition to rolling multiple dice
**Klaudija Oktavija** (klasični latinski: CLAVDIA•OCTAVIA) (kraj 39. ili početak 40 - 9. jun 62) bila je rimska plemkinja i carica iz Julijevsko-Klaudijevske dinastije.

Otac joj je bio Klaudije, a majka Valerija Mesalina, a ime je dobila po znamenitoj Oktaviji Mlađoj, vlastitoj prabaki. Nakon što je postao car, Klaudije ju je kao dijete vjerio za Lucija Junija Silana Torkvata. Nakon što je godine 48. Mesalina pogubljena zbog pokušaja svrgavanja muža, Klaudije se oženio za svoju nećaku Agripinu Mlađu i posvojio njenog sina Nerona. Kako bi ojačala svoj i sinovljev položaj, Agripina je Klaudija nagovorila da raskine Klaudijine zaruke sa Torkvatom te je umjesto toga uda za Nerona.

Brak između Nerona i Klaudije, koju antički izvori opisuju kao "kreposnu i dostojanstvenu ženu" je bio nesretan, najviše zato što je Neron nije volio. Prema Tacitu mu je bila "dosadna", a Svetonije kaže kako ju je više puta pokušao zadaviti. Za vrijeme braka je održavao veze sa ženama kao što je Klaudija Akte i Popeja Sabina. Kada je potonja zatrudnila sa Neronom, Neron se razveo od Klaudije, proglasivši je "jalovom".

Neron je potom, pod lažnom optužbom za preljub, protjerao Popeju na Pandateriju. Taj potez se pokazao nepopularnim u samom Rimu, gdje je narod javno demonstrirao želju za njenim povratkom. Ispočetka uplašen, Neron ju je na kraju odlučio pogubiti. Nekoliko dana kasnije Oktavija je vezana, a potom joj otvorene vene. Prema antičkim izvorima, ona je bila time toliko zgrožena, da nije puštala krv, nego su je morali ugušiti u kadi. Glava joj je poslana Popeji. Prema Svetoniju je Neron do kraja života zbog tih događaja trpio noćne more.

Izvori
------

1. ↑  E. Groag, A. Stein, L. Petersen - e.a. (edd.), *Prosopographia Imperii Romani saeculi I, II et III* (**PIR**), Berlin, 1933 - C 1110

Izvori
------

***Klaudija Oktavija*** na Wikimedijinoj ostavi

* E. Groag, A. Stein, L. Petersen - e.a. (edd.), *Prosopographia Imperii Romani saeculi I, II et III*, Berlin, 1933 -. (***PIR2***)
* Levick, Barbara, *Claudius*. Yale University Press, New Haven, 1990.
* Barrett, Anthony A. *Agrippina: Sex, Power and Politics in the Early Roman Empire.* Yale University Press, New Haven, 1996.

| Kraljevske titule |
| --- |
| Prethodi: **Agripina Mlađa**  |  **Carica Rima** 54-62 | Slijedi: **Popeja Sabina**  |
**Kovalentni radijus atoma** - ponekad se naziva i valentni radijus. Kovalentni radijus je srednje rastojanje najudaljenijih elektrona od jezgra atoma koji se javljaju u pojedinačnim hemijskim vezama koje grade ti atomi. Može se reći, da je kovalentni radijus jednak polovini srednje dužine pojedinačnih hemijskih veza koje obično gradi dati atomi.

| Element | radijus ({\displaystyle \mathrm {\AA} }) | valentni |
| --- | --- | --- |
| Azot | 0.71 | 0.7 |
| Fosfor | 1.15 | 1.1 |
| Sumpor | 1.04 | 1.04 |
| Jod | 1.35 | 1.33 |

Atomi međusobno grade veze različite dužine u zavisnosti od konfiguracije atoma i uglova tih veza. Utvrđeno je da sem malobrojnih izizetaka, dužina veza između dva atoma *A* i *B* (veza A-B) je jednaka srednjoj dužini veza A-A i B-B s tačnošću do (+-0.03 Å.

Ukoliko znamo kovalentne radijuse dva atoma dosta lako možemo odrediti dužinu veze pojedinih atoma a i takva je glavna primena ove kovalentnog radijusa. Ova metoda ne daje rezultate ukoliko postoje višestruke veze ili ukoliko je svo naelektrisanje na jednom atomu. 
U slučaju jonskih jedinjenja, bolja metoda je poznavanje njihove dužine jonskog radiusa. 

Kovalentni radijus atoma su oko 25-50% manji od Van der Valsovih radijusa istih atoma.

Vidi još
--------

* Atomski radijus,
*Vidi takođe: Crispin*

**Sveti Krispin i Krispinijan** su dva kršćanska mučenika iz 3. vijeka koji se slave kao sveci zaštitnici postolara i kožara. Bili su braća rodom iz Belgijske Galije te bježali pred progonima kršćana prije nego što su našli utočište u današnjem Soissonsu. Tamo su danju Galima propovijedali kršćanstvo, a noću izrađivali cipele. Za njih je čuo guverner Belgijske Galije Rikcije Var te ih je dao 286. mučiti i pogubiti odrubljivanjem glave.

Rimokatolička crkva Krispina i Krispinijana slavi na dan 25. oktobra. Na taj je datum 1415. vođena bitka kod Agincourta, te je to razlog zašto se u Shakespeareovoj drami *Henry V* posvećenoj tom događaju znameniti govor naslovnog junaka zove "Govor na dan sv. Krispina".

Vanjske veze
------------

***Krispin*** na Wikimedijinoj ostavi

* Catholic Encyclopedia: *Sts. Crispin and Crispinian*
* St Crispin and St Crispinian in Faversham, Kent Arhivirano 2007-10-28 na Wayback Machine-u
* *Patron Saints of leather, bikers and People wearing leather* Arhivirano 2011-05-26 na Wayback Machine-u

Fusnote
-------
**Kristali** su rock sastav osnovan 1962. godine u Zagrebu.

Povijest sastava
----------------

Kristali su osnovani 1962. godine, a činili su ga sljedeći članovi; Krešimir Ivić (ritam gitara), Walter Neugebauer (glasovir), Ivica Percl (bas gitara), Zvonko Đurak (solo gitara), Jerko Dobrinić (saksofon), Zlatko Ivanković (bubnjevi), Mirko Kipčić (vokal) i Silvije Vedrina (vokal).

Kristali su uz svoje sugrađane Bezimene i riječke Uragane bili jedni od najpopularnijih predstavnika drukčije struje instrumentalnog rocka. Sastav je bio nadahnut Duaneom Eddyem i njegovom velikom uspješnicom "Rebel 'Rouser", te Johnnyem Parisom i njegovim the Hurricanesima i Champsima. 1963. godine za Radio Zagreb snimili su dva vrlo popularna instrumentala "Vedro nebo (Cielito)", te prepradu američkog pjevača Jimmiea Davisa "You Are My Sunshine", kao "Sunčani sjaj".

Kristali su se počeli raspadati u jesen 1963. godine, odlaskom Jerka Dobrinića (saksofon) u tadašnju Zapadnu Njemačku i Waltera Neugebauera u sastav Mladi. Definitivno se raspadaju pred ljeto 1964. kada na odsluženje vojnoga roka odlazi solo gitarist Zvonko Đurak. U sastavu su svirali brojni glazbenici koji su kasnije ostvarili svoje uspješne solo karijere poput Svemira Opare, Željka Šoštara, Ivice Šimića, klaviriste Miše Doležala i bubnjara Nine Dmitrovića.

Literatura
----------

* Siniša Škarica, "Kada je rock bio mlad: Priča s istočne strane (1956.-1970.)", V.B.Z. d.o.o. Zagreb, 2005. godine, str. 85-86, ISBN 953-201-517-5

Vanjske poveznice
-----------------

* *Discogs.com* - Kristali

| * p
* r
* u
Hrvatski rani rock and roll sastavi |
| --- |
| Vis Atomi • Vis Bezimeni • Bijele strijele • Crveni koralji • Delfini • Vis Dinamiti • Drugi način • Vis Ehosi • Elektroni • Grupa 220 • Vis Jutarnje zvijezde • Kristali • Lotosi • VIS Mladi • Magneti • Mi • Vis O’Hara • Vis Pirati • VIS Roboti • Vis Sjene • Srebrne pruge • Vis Uragani • Vis Zlatni Akordi |